Шести Марковдански сусрети деце и песника одржани су у суботу, 10. маја на Панонији. На овој књижевној манифестацији су додељене награде за најбоље дечје песме пристигле на расписан конкурс „Волим те равницо“. Током целодневног програма одржавала су се такмичења у драмолетању, музикаљењу, песничењу и потрази за благом. Најбоље песме, драмске секције, екипе и појединци су награђени, а њихови радови су публиковани у зборнику Фестивала.